smcproject/ml-wiki-sentences huggingface dataset:
Entry on Isipatana in the Buddhist Dictionary of Pali Proper Names Description of Sarnath by the Chinese pilgrim monk Faxian (399-414 AC) Sarnath India Art Architecture Archcelogy History Culture Study Project Archived 2008-03-24 at the Wayback Machine .
Sarnath Temple Archived 2013-07-07 at the Wayback Machine .
Photos of Sarnath
സാറ അത്താർ
സൗദി അറേബ്യ യുടെ ആദ്യ രണ്ട് വനിതാ ഒളിമ്പ്യൻ താരങ്ങളിൽ ഒരാളാണ് സാറ അത്താർ .
2012 ലണ്ടൻ  ഒളിമ്പിക്സിൽ വനിതകളുടെ 800 മീറ്റർ ഓട്ടത്തിലാണ് ആദ്യമായി സാറ മത്സരിച്ചത് .
2016 ലെ റിയോ ഒളിംപിക്സിൽ മാരത്തൺ മത്സരത്തിൽ  ആണ് പങ്കെടുത്തത്.
ഒളിമ്പിക്സിൽ സൗദി വനിതകൾ  മത്സരിക്കുന്നതിൽ  സൗദി അറേബ്യൻ ഒളിംപിക് കമ്മിറ്റി  താല്പര്യം എടുത്തിരുന്നില്ല .
സൌദി അറേബ്യയിലെ സ്ത്രീ മത്സരങ്ങൾക്കു ഒളിമ്പിക് യോഗ്യതാ മാനദണ്ഡങ്ങൾ പാലിക്കേണ്ടതില്ലെന്ന് അന്താരാഷ്ട്ര ഒളിംപിക് കമ്മിറ്റി(ഐ ഒ സി  )തീരുമാനിച്ചു.
ഈ മാനദണ്ഡ പ്രകാരം സൗദി പൗരനായ ആമിറിന്റെയും അമേരിക്കൻ പൗരയായ ജൂഡിയുടെയും മകളായി കാലിഫോർണിയയിൽ ജനിച്ച അത്താർ ഒളിമ്പിക്സ് യോഗ്യതാ സമ്പ്രദായത്തെ നേരിടാതെ,  ഒളിമ്പിക്സിൽ പങ്കെടുക്കാൻ ക്ഷണിക്കപ്പെട്ടു.
2012 ലണ്ടൻ  ഒളിമ്പിക്സിൽ
ആഗസ്ത് എട്ടിന് വനിതകളുടെ 800 മീറ്റർ ഹീറ്റ്‌സിൽ ഏറ്റവും അവസാനം എട്ടാമതായി , 2: 44.95 എന്ന സമയത്തിൽ ഹീറ്റ്സിലെ ഒന്നാം സ്ഥാനക്കാരിയായ ജാനറ്റ് ജെപ്കോസ്ഗെ എടുത്ത  2: 01.04  എന്ന സമയത്തെക്കാൾ 44 സെക്കന്റും ഏറ്റവും അടുത്ത എതിരാളിയേക്കാൾ 150 മീറ്റർ പുറകിലും ആയി ആണ് അത്താർ ഫിനിഷ് ചെയ്‌തെങ്കിലും ഫിനിഷ് ലൈൻ കടന്നപ്പോൾ നൂറുകണക്കിന് കാഴ്ചക്കാർ എഴുന്നേറ്റുനിന്നു ആദ്യമായി ഒളിമ്പിക്സിൽ പങ്കെടുത്ത സൗദി വനിതയെ  ആദരിച്ചു കയ്യടിച്ചു.
2016 ലെ റിയോ ഒളിംപിക്സിൽ
2016 ലെ റിയോ ഒളിമ്പിക് ഗെയിംസിൽ  മാരത്തണിൽ ഒളിമ്പിക്  യോഗ്യതാ സമയം ആയ  26 മിനിട്ട് കുറവായിരുന്നു അത്താറിന്റെ മികച്ച സമയം എങ്കിലും വൈൽഡ് കാർഡ് എൻട്രിയിലൂടെ സൗദി അറേബ്യയ്ക്കായി മരത്തോണിൽ മത്സരിച്ചു.
കൈകളും കാലുകളും  മുഴുവനായി മറക്കുന്ന തരം വസ്ത്രം  ധരിച്ചായിരുന്നു മത്സരിച്ചത് .
വിജയിയായ കെനിയൻ സ്വദേശിനി ജെമിമ സുംഗങ് എടുത്ത 3:16:11  എന്ന സമയത്തേക്കാൾ  52 മിനുട്ട് പിറകിലായി പങ്കെടുത്ത  133 വനിതകളിൽ നിന്ന് 132-ാം മതായി  മാരത്തൺ പൂർത്തിയാക്കി.
അവലംബം ↑ Sarah Attar Archived 2016-11-25 at the Wayback Machine .
rio2016.com 1 2 Sarah Attar Archived 2016-10-11 at the Wayback Machine .
nbcolympics.com ↑ ↑
External links Sarah Attar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Sarah Attar Makes Olympic History For Saudi Arabia - London 2012 Olympics (YouTube)
സാരി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Sari_temple കാൻഡി സാരി, മുന്നിലെ കാഴ്ച കാൻഡി സാരി, പിൻഭാഗത്തുനിന്ന് കാൻഡി സാരിയുടെ അകവശം കാൻഡി സാരിയുടെ ഒരു പ്രതിരൂപം, പാരീസ് എക്സ്പോസിഷൻ യൂനിവേഴ്സല്ലിൽ (1900) ഡച്ച് ഈസ്റ്റ് ഇൻഡീസ് വിഭാഗത്തിന് വേണ്ടി നിർമ്മിച്ച മൂന്ന് പവലിയനുകളിൽ ഒന്ന് ജാർഡിൻസ് ഡു ട്രോകഡേറോ
എട്ടാം നൂറ്റാണ്ടിൽ ഇന്തോനേഷ്യയിലെ യോഗ്യകർത്തയിൽ സ്ലേമാൻ റീജൻസിയിൽ , ഡുസൻ ബെൻഡാനിലെ കലാസനിൽ ടിർടോമാർത്താനി ഗ്രാമത്തിൽ സ്ഥിതിചെയ്യുന്ന ഒരു ബുദ്ധക്ഷേത്രം ആണ് സാരി ക്ഷേത്രം (ഇന്തോനേഷ്യൻ: കാൻഡി സാരി , കാൻഡി ബെൻഡഹ് എന്ന പേരിലും അറിയപ്പെടുന്നു).
കലാസൻ ക്ഷേത്രത്തിൽ നിന്നും വടക്കു കിഴക്കായി 130 മീറ്റർ ദൂരത്തിലാണ് ഈ ക്ഷേത്രം സ്ഥിതി ചെയ്യുന്നത്.
രണ്ട് നിലകളുള്ള
ഈ ക്ഷേത്രം മരംകൊണ്ടുള്ള തൂണുകൾ, നിലകൾ, പടികൾ, ജാലകങ്ങൾ, വാതിലുകൾ എന്നിവ എല്ലാം തടി ഉപയോഗിച്ച് ആണ് നിർമ്മിച്ചിരിക്കുന്നത്.
എല്ലാഭാഗങ്ങളും ജൈവ വസ്തുക്കൾ കൊണ്ട് നിർമ്മിച്ചിരുന്നതിനാൽ എല്ലാം നശിച്ചിരിക്കുന്നു.
ബുദ്ധസന്യാസിമാർക്ക് താമസിക്കാനുള്ള ഒരു വിഹാരം (ബുദ്ധമത വിഹാരം), കൂടിയായിരുന്നു ഈ കെട്ടിടം.
ക്ഷേത്രത്തിൻറെ പേര് ജാവനീസ് ഭാഷയിൽ ഇതിൻറെ പരിഭാഷ കെട്ടിടത്തിൻറെ പാർപ്പിട സ്വഭാവവും കണക്കാക്കി 'സാരി' അഥവാ സാരെ എന്നാൽ 'ഉറങ്ങാൻ' എന്നാണ് അർത്ഥമാക്കുന്നത്.
ഇത് കെട്ടിടത്തിലുണ്ടായിരുന്ന മനുഷ്യവാസത്തെ സ്ഥിരീകരിക്കുന്നു.
കലാസൻ ക്ഷേത്രത്തിന് സമാനമായ കാലഘട്ടത്തിൽ പണിതതാണെന്ന് ചരിത്രകാരന്മാർ അഭിപ്രായപ്പെടുന്നു.
778 എ.ഡി.യിലെ കലാസൻ ശിലാശാസന പ്രകാരം സംസ്കൃതത്തിൽ പ്രാണഗിരി ലിപി ഉപയോഗിച്ച് എഴുതിയ ലിഖിതത്തിൽ ഗുരു സാങ് രാജ സെയിലേന്ദ്രവംകാട്ടിലാകയുടെ (ശൈലേന്ദ്രകുടുംബത്തിലെ വിശിഷ്ട വ്യക്തി) താൽപര്യപ്രകാരം നിർമ്മിച്ചതാണ് ഈ ക്ഷേത്രം.
മഹാരാജാ തേജാപൂർണാപന പനാംഗ്കരൺ (കരിയാന പനാംഗ്കരൺ എന്നും വിളിക്കപ്പെടുന്ന ലിഖിതത്തിന്റെ മറ്റൊരു ഭാഗം) താരാദേവിയുടെ (ബോധിസത്വദേവി) ആരാധനയ്ക്കുള്ള ഒരു കെട്ടിടമായ താരാഭവനം നിർമ്മിക്കുന്നതോടൊപ്പം ശൈലേന്ദ്രസാമ്രാജ്യത്തിലെ കുടുംബത്തിൽ നിന്നുള്ള ബുദ്ധമത സന്യാസികൾക്കായി ഒരു വിഹാരം (ആശ്രമം) കൂടി നിർമ്മിച്ചു.
ഇത് കലാക ഗ്രാമത്തിലെ സംഘത്തിന് (ബൗദ്ധ സന്യാസി സമൂഹം) പനാംഗ്കരൺ സമ്മാനിച്ചു.
ഈ ലിഖിതത്തിന്റെ തിയതി അനുസരിച്ച്, പ്രംബനൻ സമതലത്തിൽ നിർമ്മിച്ച ക്ഷേത്രങ്ങളിൽ ഏറ്റവും പഴക്കം ചെന്ന കലാസൻ ക്ഷേത്രമാണ് ഇത്.
ഈ ലിഖിതത്തിന്റെ അടിസ്ഥാനത്തിൽ അടുത്തുള്ള കലാസൻ ക്ഷേത്രത്തിൽ നിന്നുള്ള സന്യാസിമാർക്കായുള്ള ആശ്രമമായിരുന്നു സാരി ക്ഷേത്രം.
1920 കളുടെ തുടക്കത്തിൽ ഈ അവശിഷ്ടങ്ങൾ കണ്ടെത്തിയിരുന്നു.
1929-ൽ ക്ഷേത്രം പുനർനിർമ്മിക്കാൻ ശ്രമിക്കുകയും 1930-ൽ ജീർണ്ണിച്ചതായി പ്രഖ്യാപിക്കുകയും ചെയ്തു.
ക്ഷേത്രത്തിന് ചുറ്റുമുള്ള പുറം അടിഭാഗം, ദൈവാലയത്തിന്റെ കിഴക്ക് മതിൽ നിന്നുള്ള മുൻമുഖ്യമന്ദിരം, മുൻവശത്തെ മുറി, മുൻവശത്തെ പടികൾ എന്നിവ ഉൾപ്പെടെ നിരവധി ഭാഗങ്ങൾ കാണാതായതിനാൽ ഇതിൻറെ പുനർനിർമ്മാണം പൂർത്തീകരിക്കാൻ സാധിച്ചില്ല.
ക്ഷേത്രത്തിൽ അടിസ്ഥാനം, ശരീരം, മേൽക്കൂര എന്നീ മൂന്നു ഭാഗങ്ങളുണ്ട്.
17.3 മീറ്റർ വടക്ക്-തെക്ക്, 10 മീറ്റർ പടിഞ്ഞാറ്-കിഴക്ക്, 17 മീറ്റർ ഉയരവുമുള്ള ക്ഷേത്രത്തിന് ഒരു ചതുരാകൃതിയിലുള്ള പ്ലാൻ ഉണ്ട്.
അടിസ്ഥാനത്തിന്റെ ചില ഭാഗങ്ങൾ മാത്രമേ നിലനിൽക്കുന്നുള്ളൂ, പുറം അടിസ്ഥാനത്തിലുള്ള കല്ലുകൾ കാണാതെ പോയിട്ടുണ്ട്.
പ്രവേശന കവാടം കിഴക്കുഭാഗത്തായാണ്.
അതിൽ ചിത്രകലകളും ആനകളുടെ ചിത്രങ്ങളും കൊത്തിയിരിക്കുന്നു.
ചുവരുകൾക്കുചുറ്റും താഴെയും മുകളിലും വരികളായി ജന്നലുകൾ കാണപ്പെടുന്നു.
മതിലുകൾക്ക് ചുറ്റുമുള്ള മധ്യഭാഗത്ത് തിരശ്ചീനമായ "വരിയായുള്ള ഒരു മേഖല കൂടി കാണപ്പെടുന്നു.
ഇത് രണ്ട് നിലകളുള്ള കെട്ടിടമായിരുന്നു.
ഇന്റീരിയർ മൂന്ന് മുറികളാണ്; നോർത്ത് റൂം, സെൻട്രൽ റൂം, സൗത്ത് റൂം എന്നിവയ്ക്ക് ഓരോന്നും മൂന്നു മീറ്റർ നീളവും 5.8 മീറ്റർ വീതിയും ഉണ്ട്.
ഈ മൂന്നു മുറികൾ വടക്കേ-തെക്ക് അക്ഷത്തിൽ മുറിയുടെ കിഴക്ക് വശത്തുള്ള വാതിലുകളുമായി ബന്ധിക്കപ്പെട്ടിരിക്കുന്നു.
ഓരോ മുറികളുടെയും ചുവരിൽ കല്ലുകൾ വരികളായാണ് കാണപ്പെടുന്നത്.
മേൽത്തട്ടിൽ മുകളിലും താഴെയും വേർതിരിക്കാനും മരം ഉപയോഗിച്ചിരുന്നു.
ചില സ്ഥലങ്ങളിൽ വിചിത്രമായ കല്ലുകൾ, മരം കൊണ്ടുള്ള കോവണിപ്പടി എന്നിവയും കാണപ്പെടുന്നുണ്ട്.
ഇതും കാണുക ഇൻഡോനേഷ്യയിലെ കാൻഡി അവലംബം ബാഹ്യ ലിങ്കുകൾ Sari Temple location on wikimapia .
Official site Archived 2009-07-08 at the Wayback Machine .
Article with photos from borobudur.tv
സാരൂബം ബിമോല കുമാരി ദേവി
സാരൂബം ബിമോല കുമാരി ദേവി ഒരിന്ത്യൻ ഭിഷഗ്വരയാണ്.1979 മുതൽ മണിപ്പാൽ സ്റ്റേറ്റ് മെഡിക്കൽ സർവ്വീസിൽ സേവനമനുഷ്ഠിക്കുന്നു.2014-ൽ ഡോ.ബി.ആർ.അംബേദ്കർ പുരസ്കാരം ലഭിച്ചു.
ഗ്രാമപ്രദേശങ്ങളിലെ സ്തുത്യർഹ സേവനം കണക്കിലെടുത്ത് 2015-ൽ ഇന്ത്യൻ ഗവണ്മെന്റ് പത്മശ്രീ പുരസ്കാരം നൽകി ആദരിച്ചു.
സാറ അലി ഖാൻ
ഹിന്ദി ഭാഷാ സിനിമകളിൽ പ്രവർത്തിക്കുന്ന ഒരു ഇന്ത്യൻ നടിയാണ് സാറ അലി ഖാൻ (ജനനം 12 ഓഗസ്റ്റ് 1995).
പട്ടൗഡി കുടുംബത്തിൽ ജനിച്ച അവർ അഭിനേതാക്കളായ അമൃത സിംഗിന്റെയും സെയ്ഫ് അലി ഖാന്റെയും മകളാണ്.
അവർ മൻസൂർ അലി ഖാൻ പട്ടൗഡിയുടെയും ഷർമിള ടാഗോറിന്റെയും പിതൃപുത്രിയും ശിവിന്ദർ സിംഗ് വിർക്കിന്റെയും റുഖ്‌സാന സുൽത്താനയുടെയും അമ്മയുടെ ചെറുമകളുമാണ്.
കൊളംബിയ യൂണിവേഴ്സിറ്റിയിൽ നിന്ന് ബിരുദം നേടിയ ശേഷം, 2018 ലെ കേദാർനാഥ്, സിംബ എന്നീ ചിത്രങ്ങളിൽ നായികയായി അഭിനയിച്ചുകൊണ്ട് ഖാൻ അഭിനയത്തിലേക്ക് കടന്നു.
രണ്ട് ചിത്രങ്ങളും വാണിജ്യപരമായി വിജയിക്കുകയും ആദ്യത്തേത് അവർക്ക് മികച്ച വനിതാ അരങ്ങേറ്റത്തിനുള്ള ഫിലിംഫെയർ അവാർഡ് നേടിക്കൊടുക്കുകയും ചെയ്തു.
2019ലെ ഫോബ്‌സ് ഇന്ത്യയുടെ സെലിബ്രിറ്റി 100 പട്ടികയിൽ അവർ പ്രത്യക്ഷപ്പെട്ടു.
ചലച്ചിത്രങ്ങൾ അവലംബം പുറംകണ്ണികൾ സാറ അലി ഖാൻ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് സാറ അലി ഖാൻ ബോളിവുഡ് ഹംഗാമയിൽ സാറാ അലി ഖാൻ സാറ അലി ഖാൻ ഇൻസ്റ്റാഗ്രാമിൽ
ലക്ഷദ്വീപ് കടൽ ഇംഗ്ലീഷ് വിലാസം https://ml.wikipedia.org/wiki/Laccadive_Sea
ഇന്ത്യ ( ലക്ഷദ്വീപും ഉൾപെടുന്നു), മാലിദ്വീപ് , ശ്രീലങ്ക എന്നി രാജ്യങ്ങൾക്കിടയിൽ കാണുന്ന കടലാണ് ലക്ഷദ്വീപ കടൽ ( ഇംഗ്ലീഷ് : Laccadive Sea അഥവാ Lakshadweep Sea ).
ഇത് കേരളത്തിന്റെ പടിഞ്ഞാറായാണ് സ്ഥിതി ചെയ്യുന്നത്.
ലക്ഷപ്രഭു ഇംഗ്ലീഷ് വിലാസം https://ml.wikipedia.org/wiki/Lakshaprabhu
ജനറൽ പിക്ചേഴ്സിന്റെ ബാനറിൽ രവീന്ദ്രനാഥൻ നായർ നിർമിച്ച മലയാളചലച്ചിത്രമാണ് ലക്ഷപ്രഭു .
ചിത്രത്തിൻറെ കഥയും തിരക്കഥയും സംഭാഷണവും മലയാറ്റൂർ രാമകൃഷ്ണന്റേതാണ്.
പ്രതാപ്ഫിലിംസിന്റെ വിതരണത്തിൽ ഈ ചിത്രം 1968 ഓഗസ്റ്റ് 1-ന് കേരളത്തിൽ പ്രദർശിപ്പിച്ചു തുടങ്ങി.
അഭിനേതാക്കൾ പ്രേം നസീർ അടൂർ ഭാസി ശങ്കരാടി ബഹദൂർ പി.ജെ. ആന്റണി രവികുമാർ ജോൺസൺ ഷീല സുകുമാരി ജയന്തി മീന ഖദീജ കെ.പി. ഉമ്മർ ജി.കെ. പിള്ള മണവാളൻ ജോസഫ് പി.കെ.നായർ പണിക്കർ ഭദ്രൻ കെ.എസ്. പാർവതി മാസ്റ്റർ സത്യൻ മാസ്റ്റർ അയ്യപ്പൻ പഞ്ചാബി പ്രതാപൻ പട്ടം സദൻ പത്മകുമാർ.
പിന്നണിഗായകർ സി.ഒ. ആന്റോ കെ.ജെ. യേശുദാസ് പി. ജയചന്ദ്രൻ എസ്. ജാനകി അണിയറപ്രവർത്തകർ നിർമ്മാണം - രവീന്ദ്രനഥൻ നായർ സംവിധാനം - പി. ഭാസ്കരൻ സംഗീതം - എം.എസ്. ബാബുരാജ് ഗാനരചന - പി. ഭാസ്കരൻ ബാനർ - ജനറൽ പിക്ചേഴ്സ് വിതരണം - പ്രതാപ് ഫിലിംസ് കഥ, തിരക്കഥ, സംഭാഷണം - മലയാറ്റൂർ രാമകൃഷ്ണൻ ചിത്രസംയോജനം - ജി. വെങ്കിട്ടരാമൻ കലാസംവിധാനം - എസ്. കൊന്നനാട്ട് ഛായഗ്രഹണം - ഇ.
എൻ. ബാലകൃഷ്ണൻ ഗാനങ്ങൾ ഗാനരചന - പി. ഭാസ്കരൻ സംഗീതം - എം.എസ്. ബാബുരാജ് ക്ര.
ഗാനം ആലാപനം 1 മന്മഥനാം ചിത്രകാരൻ പി ജയചന്ദ്രൻ 2 വെണ്ണിലാവിനെന്തറിയാം വെറുതെ എസ് ജാനകി 3 പണമൊരു ബല്ലാത്ത പണ്ടാറക്കാലൻ സി ഒ ആന്റോ 4 കരയും കടൽത്തിരയും കിളിമാസു കളിക്കും നേരം കെ ജെ യേശുദാസ് 5 സ്വർണ്ണവളകളിട്ട കൈകളാൽ മെല്ലേ എസ് ജാനകി അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡേറ്റാബേസിൽ നിന്ന് ലക്ഷപ്രഭു
ലക്ഷണ
ഒരു വാക്കിന്റെയോ മറ്റൊരു സ്വനസംഘാതത്തിന്റെയോ വാച്യാർഥത്തെത്തുടർന്ന് സന്ദർഭാനുഗുണമായ മറ്റൊരർഥം ദ്യോതിപ്പിക്കുന്ന ശബ്ദശക്തിയാണ് ലക്ഷണ.
ഭാരതീയ വൈയാകരണന്മാരുടെയും ആലങ്കാരികന്മാരുടെയും അഭിപ്രായത്തിൽ  അർഥബോധത്തിനു കാരണമായ മൂന്നിനം ശബ്ദവ്യാപാരങ്ങളിൽ ഒന്നാണ് ലക്ഷണ .
ഭാരതീയാർഥവിജ്ഞാനമനുസരിച്ച്, വാച്യാർഥം അഥവാ രൂഢാർഥം വെളിപ്പെടുത്തുന്ന ' അഭിധ ',  ലാക്ഷണികാർഥം ദ്യോതിപ്പിക്കുന്ന 'ലക്ഷണ', വ്യംഗ്യാർഥം അഭിവ്യഞ്ജിപ്പിക്കുന്ന ' വ്യഞ്ജന ' എന്നീ മൂന്ന് ശബ്ദവ്യാപാരങ്ങളാണുള്ളത്.
ലക്ഷണാവ്യാപാരം
ഭാഷയിലെ എല്ലാ ശബ്ദങ്ങൾക്കും പ്രകരണം മുതലായ നിയമങ്ങൾക്കും വിധേയമായി സങ്കേതസിദ്ധവും യുക്തിസഹവുമായ വാച്യാർഥത്തെ പ്രകാശിപ്പിക്കുന്നതിനുള്ള അന്തഃശക്തിയാണ് അഭിധ .
ഇതിൽ സൂച്യസൂചകബന്ധം അനായാസവും ഋജുവുമാണ്.
ചിലപ്പോൾ വക്താവ് പ്രത്യേകമായ ചില ഉദ്ദേശ്യങ്ങൾ മുൻനിർത്തി വാക്കിനെ വാച്യാർഥത്തിൽനിന്ന് വ്യതിചലിപ്പിക്കുകയും അയുക്തികമായ ഒരു ഭാഷാഘടന രൂപപ്പെടുത്തുകയും ചെയ്യും.
മുഖ്യാർഥത്തെ ചെറുത്തു നിൽക്കുന്ന ഈ ഭാഷാരൂപം അപരിചിതത്വംകൊണ്ട് ശ്രോതാവിനു കൗതുകകരവും ഭ്രാന്തിജനകവുമാകും.
അവിടെ വാക്കും വാച്യാർഥവും വിഘടിച്ചുനിൽക്കുകയും അവയ്ക്കിടയിൽ ഒരു വിടവു ദൃശ്യമാവുകയും ചെയ്യും.
ഇങ്ങനെ അയുക്തികതകൊണ്ട് ബാധിതാർഥകമായി അപരിചിതമായിത്തീരുന്ന ശബ്ദത്തെ നിരസിച്ച് തത്സ്ഥാനത്ത് മറ്റൊരു ശബ്ദം സങ്കല്പിച്ച് യുക്തിഭദ്രമായ ഒരു പരിചിതാർഥം കണ്ടെത്തുവാൻ ശ്രോതാവിനു ശ്രമിക്കേണ്ടതായി വരും.
ശബ്ദമാണ് ഈ ശ്രമത്തിനു ഹേതുവെന്നതുകൊണ്ട് അതിനെ ശബ്ദത്തിന്റെ വ്യാപാരമെന്നു പറയുന്നു.
ഈ വ്യാപാരമാണ് ലക്ഷണ.
ലക്ഷണാവ്യാപാരത്തിന്റെ ഫലമായി യുക്തിസഹമായ ഒരർഥം പ്രതീതമാകും.
ഇതാണ് ലക്ഷ്യാർഥം.
ഉദാഹരണമായി 'ഗംഗയിലെ കുടിൽ' എന്ന ഒരു കാവ്യപ്രയോഗം പരിഗണിക്കാം.  'ഗംഗയിലെ കുടിൽ' എന്ന പ്രയോഗത്തെ ലക്ഷണാവ്യാപാരം മുഖേന അർഥം ലഭിക്കേണ്ട ഒരു പ്രയോഗമായി ആലങ്കാരികന്മാർ അവതരിപ്പിക്കുന്നു.
ചുരുക്കത്തിൽ, വാക്കുകൾ നേരിട്ട് അർഥം നൽകാതെ വരുമ്പോൾ ലഭിക്കുന്നതാണ് ലക്ഷണയിലൂടെയുള്ള ലക്ഷ്യാർഥം.
അതായത്, അഭിധവഴിയുള്ള വാച്യാർഥത്തിനു തടസ്സം വരുമ്പോൾ പിന്നെ നമുക്ക് ലഭിക്കുന്നത് ലക്ഷ്യാർഥമാണ്.
ലക്ഷണകൾ
സവിശേഷമായ ചില അർഥച്ഛായകളെ ശ്രോതാവിന്റെ ശ്രദ്ധയിലേക്ക് പുരഃക്ഷേപിക്കാനുള്ള ഒരു തന്ത്രമാണ് ലക്ഷണ.
കാവ്യങ്ങളിൽ ലക്ഷണാവ്യാപാരം വളരെയധികം ദൃശ്യമാണ്.
ബാധിതാർഥകമായ ശബ്ദത്തിൽനിന്ന് പിൻതിരിഞ്ഞ് ശ്രോതാവ് മറ്റൊരർഥം അന്വേഷിക്കുമ്പോൾ പ്രയുക്തശബ്ദത്തോട് ഏതെങ്കിലും തരത്തിൽ ബന്ധപ്പെട്ട ഒരർഥമണ്ഡലത്തിലേക്കാണ് സ്വാഭാവികമായും നീങ്ങുന്നത്.
സാദൃശ്യം, സംയോഗം, സമവായം, വൈപരീത്യം, ക്രിയായോഗം എന്നിങ്ങനെ അഞ്ചു സംബന്ധങ്ങൾ പ്രാചീനർ നിർദ്ദേശിച്ചിട്ടുണ്ട്.
ഗൗണി
സാദൃശ്യാസ്പദമായ ലക്ഷണയാണ് ഗൗണി.
ഉപമ , രൂപകം മുതലായ സാമ്യമൂലാലങ്കാരങ്ങൾ ഗൗണീലക്ഷണയുടെ രൂപഭേദങ്ങളാണ്.
ശുദ്ധ
മറ്റു ബന്ധങ്ങളെ ആസ്പദമാക്കിയുള്ളത് ശുദ്ധ.
അപ്രസ്തുതപ്രശംസാലങ്കാരം ശുദ്ധലക്ഷണയുടെ രൂപഭേദങ്ങളിലൊന്നാണ്.
ലക്ഷദ്വീപ് (ലോകസഭാമണ്ഡലം) ഇംഗ്ലീഷ് വിലാസം https://ml.wikipedia.org/wiki/Lakshadweep_(Lok_Sabha_constituency)
10°34′N 72°38′E ﻿ / ﻿ 10.57°N 72.63°E ﻿ / 10.57; 72.63 കേന്ദ്രഭരണ പ്രദേശമായ ലക്ഷദ്വീപിന്റെ മുഴുവൻ പ്രദേശവും ഉൾക്കൊള്ളുന്ന ഒരു ലോകസഭാ (ഇന്ത്യൻ പാർലമെന്റിന്റെ ലോക്സഭ) മണ്ഡലമാണ് ലക്ഷദ്വീപ് ലോക്സഭാമണ്ഡലം ..
2014 ലെ കണക്കനുസരിച്ച് വോട്ടർമാരുടെ എണ്ണത്തിൽ ഏറ്റവും ചെറിയ ലോക്സഭാ മണ്ഡലമാണിത്.
2019 ലെ ഏറ്റവും പുതിയ തിരഞ്ഞെടുപ്പ് പ്രകാരം, ഈ മണ്ഡലത്തെ പ്രതിനിധീകരിക്കുന്ന നിലവിലെ എംപി നാഷണലിസ്റ്റ് കോൺഗ്രസ് പാർട്ടിയുടെ മുഹമ്മദ് ഫൈസലാണ്
1967 ലെ ആദ്യ തിരഞ്ഞെടുപ്പിന് മുമ്പ് പാർലമെന്റ് അംഗത്തെ (എം‌പി) നേരിട്ട് രാഷ്ട്രപതി നിയമിച്ചു.
1957–67 വരെ രണ്ട് തവണ സേവനമനുഷ്ഠിച്ച ഇന്ത്യൻ നാഷണൽ കോൺഗ്രസിന്റെ (ഐ‌എൻ‌സി) കെ. നല്ല കോയ തങ്ങളായിരുന്നു ഇതിന്റെ ആദ്യ എംപി.
1967 ലെ ആദ്യ തിരഞ്ഞെടുപ്പിൽ സ്വതന്ത്ര രാഷ്ട്രീയക്കാരനായ പി എം സയീദ് വിജയിച്ചു.
1971 ലെ അടുത്ത തിരഞ്ഞെടുപ്പിൽ ഐ‌എൻ‌സിയെ പ്രതിനിധീകരിച്ച് സയീദ് എതിരില്ലാതെ തിരഞ്ഞെടുക്കപ്പെട്ടു.
അവൻ തുടർച്ചയായി 2004 തിരഞ്ഞെടുപ്പിൽ 71 വോട്ടുകൾക്കാണ് പരാജയപ്പെടുത്തിയത് മുമ്പ് അടുത്ത എട്ട് തിരഞ്ഞെടുപ്പിൽ കരസ്ഥമാക്കി പി പൂക്കുഞ്ഞിക്കോയ എന്ന ജനതാദൾ (യുണൈറ്റഡ്) പാർട്ടി.
മൊത്തത്തിൽ, സയീദ് 1967 മുതൽ 2004 വരെ തുടർച്ചയായി പത്ത് തവണ ലോക്സഭയിലെ ഈ നിയോജകമണ്ഡലത്തെ പ്രതിനിധീകരിച്ചു.
2009 ലെ തിരഞ്ഞെടുപ്പിൽ സയീദിന്റെ മകൻ മുഹമ്മദ് ഹംദുള്ള സയീദ് സീറ്റ് നേടി.
കോൺഗ്രസ് സ്വതന്ത്രൻ JD(U) NCP തിരഞ്ഞെടുപ്പ് അംഗം പാർട്ടി 1957 കെ. നല്ല കോയ തങ്കൽ [കുറിപ്പ് 1] ഇന്ത്യൻ നാഷണൽ കോൺഗ്രസ് 1962 1967 പി.എം. സയീദ് സ്വതന്ത്രം 1971 ഇന്ത്യൻ നാഷണൽ കോൺഗ്രസ് 1977 1980 ഇന്ത്യൻ നാഷണൽ കോൺഗ്രസ് (ഉർസ്) 1984 ഇന്ത്യൻ നാഷണൽ കോൺഗ്രസ് 1989 1991 1996 1998 1999 2004 പി. പൂക്കുൻഹി കോയ ജനതാദൾ (യുണൈറ്റഡ്) 2009 മുഹമ്മദ് ഹംദുള്ള സയീദ് ഇന്ത്യൻ നാഷണൽ കോൺഗ്രസ് 2014 മുഹമ്മദ് ഫൈസൽ പി.പി. നാഷണലിസ്റ്റ് കോൺഗ്രസ് പാർട്ടി 2019 തിരഞ്ഞെടുപ്പ് ഫലങ്ങൾ
പൊതുതെരഞ്ഞെടുപ്പ് 1967
സ്വതന്ത്ര സ്ഥാനാർത്ഥി പി എം സയീദ് ആദ്യ തിരഞ്ഞെടുപ്പിൽ വിജയിക്കുകയും നാലാം ലോക്സഭയിൽ ഈ മണ്ഡലത്തെ പ്രതിനിധീകരിക്കുകയും ചെയ്തു.
നാലാമത്തെ ലോക്സഭയിലേക്ക് തിരഞ്ഞെടുക്കപ്പെട്ട ഏറ്റവും പ്രായം കുറഞ്ഞ എംപിയും സയീദ് ആയിരുന്നു.
1971 ലെ തെരഞ്ഞെടുപ്പിൽ ഐ‌എൻ‌സി സ്ഥാനാർത്ഥി പി എം സയീദ് എതിരില്ലാതെ തിരഞ്ഞെടുത്തു.
ആറാം ലോക്‌സഭയിൽ പി എം സയീദ് സീറ്റ് നേടി.
പി എം സയീദ് ഇന്ത്യൻ നാഷണൽ കോൺഗ്രസ് (ഉർസ്) പാർട്ടിയിൽ നിന്ന് വിട്ടുനിന്നെങ്കിലും സീറ്റ് പിടിച്ച് ഏഴാം ലോക്സഭയിൽ മണ്ഡലത്തെ പ്രതിനിധീകരിച്ചു .
പി എം സയീദ് ഐ‌എൻ‌സിയിൽ തിരിച്ചെത്തി സീറ്റ് പിടിച്ച് എട്ടാം ലോക്സഭയിൽ മണ്ഡലത്തെ പ്രതിനിധീകരിച്ചു .
ഒൻപതാം ലോക്‌സഭയിൽ പി എം സയീദ് സീറ്റ് നേടി.
പി എം സയീദ് പത്താ ലോക്സഭയിൽ മണ്ഡലത്തെ പ്രതിനിധീകരിച്ചു .
പതിനൊന്നാം ലോക്‌സഭയിൽ പി എം സയീദ് സീറ്റ് നേടി.
പന്ത്രണ്ടാം ലോക്‌സഭയിൽ പി എം സയീദ് സീറ്റ് നേടി നിയോജകമണ്ഡലത്തെ പ്രതിനിധീകരിച്ചു.
പതിമൂന്നാം ലോക്സഭയിൽ പി എം സയീദ് സീറ്റിൽ സ്ഥാനം പിടിച്ചു.
പി പൂക്കുഞ്ഞി കോയ എന്ന ജെഡി (യു) പാർട്ടി (ഭാഗമായി ബിജെപി നേതൃത്വത്തിലുള്ള എൻഡിഎ ) 71 വോട്ടുകൾക്ക് പത്തു കാലാവധി ബാദ്ധ്യതയുണ്ട് എംപി, സയീദ് പരാജയപ്പെടുത്തി.
മുഹമ്മദ് ഹംദുള്ള സയീദ് ഈ സീറ്റ് നേടി, പതിനഞ്ചാമത് ലോക്സഭയിലെ ഏറ്റവും പ്രായം കുറഞ്ഞ അംഗമായി.
നാഷണലിസ്റ്റ് കോൺഗ്രസ് പാർട്ടിയുടെ മുഹമ്മദ് ഫൈസൽ പിപി സ്ഥാനം നേടി 16-ാമത് ലോക്സഭയിൽ മണ്ഡലത്തെ പ്രതിനിധീകരിച്ചു .
=== പൊതുതെരഞ്ഞെടുപ്പ് 2019 ===
നാഷണലിസ്റ്റ് കോൺഗ്രസ് നേതാവ് മുഹമ്മദ് ഫൈസൽ വിജയിച്ചു.
ഇതും കാണുക മൽക്കജ്ഗിരി (ലോക്സഭാ മണ്ഡലം) ലഡാക്ക് (ലോക്സഭാ മണ്ഡലം) ലോക്സഭയിലെ മണ്ഡലങ്ങളുടെ പട്ടിക ഇന്ത്യാ ഗവൺമെന്റ് കുറിപ്പുകൾ പരാമർശങ്ങൾ ലക്ഷദ്വീപ് ലോക്സഭാ തെരഞ്ഞെടുപ്പ് 2019 ഫല വെബ്സൈറ്റ് Archived 2019-05-31 at the Wayback Machine .
ബാഹ്യ ലിങ്കുകൾ ലക്ഷദ്വീപ് ലോക് സഭാ മണ്ഡലം തിരഞ്ഞെടുപ്പ് 2019 തീയതിയും ഷെഡ്യൂളും
ലക്ഷദ്വീപ് പോലീസ്
ലക്ഷദ്വീപ് എന്ന ഒരു കേന്ദ്ര ഭരണ പ്രദേശത്തിലെ പോലീസ് സംവിധാനമാണ് ലക്ഷദ്വീപ് പോലീസ് .
ഇൻസ്പെക്ടർ ജനറൽ ഓഫ് പോലീസ് (ഐജിപി) ആണ് ലക്ഷദ്വീപ് പോലീസിന്റെ തലവൻ.
ലക്ഷദ്വീപിന്റെ അഡ്മിനിസ്ട്രേറ്റർ ലക്ഷദ്വീപ് പോലീസിന്റെ എക്സ്-അഫീഷ്യോ ഇൻസ്പെക്ടർ ജനറലാണ്.
32.62ചതുരശ്ര കിലോമീറ്റർ ചുറ്റളവ് വരൂന്ന പ്രദേശത്ത് ഇവർ പ്രവർത്തിക്കുന്നു.
"സത്യം സേവനം സംരക്ഷണം" എന്നതാണ് ഇവർ മുദ്രാവാക്യമായി സ്വീകരിച്ചരിക്കുന്നത്.
ലക്ഷണ ദേവി ക്ഷേത്രം
ലക്ഷണ ദേവി ക്ഷേത്രം ഹിമാചൽ പ്രദേശിലെ ഭാർമോറിൽ സ്ഥിതിചെയ്യുന്ന ഗുപ്ത കാലഘട്ടത്തിനു ശേഷമുള്ള ഒരു ഹിന്ദു ക്ഷേത്രമാണ്.
ഇവിടുത്തെ പ്രതിഷ്ഠ മഹിഷാസുര-മർദ്ദിനി രൂപത്തിലുള്ള ദുർഗ്ഗയാണ്.
ഏഴാം നൂറ്റാണ്ടിന്റെ രണ്ടാം പകുതിയിലെ ഈ ക്ഷേത്രം കൂടാതെ ഇന്ത്യയിൽ നിലനിൽക്കുന്ന ഏറ്റവും പഴയ തടികൊണ്ടുള്ള ക്ഷേത്രങ്ങളിൽ ഒന്നാണ്.
മുൻ തലസ്ഥാനമായിരുന്ന ഭാർമോറിലെ കാലത്തെ അതിജീവിച്ച ഏറ്റവും പ്രാചീന നിർമ്മിതിയായി അറിയപ്പെടുന്ന ഈ ക്ഷേത്രം, ചരിത്ര ഗ്രന്ഥങ്ങളിൽ ഭർമൗർ, ബാർമവാർ, ബ്രഹ്മോർ അല്ലെങ്കിൽ ബ്രഹ്മപുര എന്നും അറിയപ്പെടുന്നു.
മേൽക്കൂരയും ഭിത്തികളും നൂറ്റാണ്ടുകളായി അറ്റകുറ്റപ്പണികൾ നടത്തിയിട്ടുള്ള, ഇത് ഒരു കുടിൽ പോലെയാണ് കാണപ്പെടുന്നത്.
ഹിമാചൽ പ്രദേശിലെ ഹൈന്ദവ സമൂഹം അതിന്റെ സങ്കീർണ്ണമായ കൊത്തുപണികളുള്ള തടികൊണ്ടുള്ള കവാടവും ഉൾഭാഗവും മച്ചും സംരക്ഷിച്ചുവരുന്നതൊടൊപ്പം ഇത് ഗുപ്ത ശൈലിയുടെയും ആ കാലഘട്ടത്തിലെ ഉയർന്ന കലാഭിരുചിയെയും പ്രതിഫലിപ്പിക്കുന്നതാണ്.
അതിന്റെ ശ്രീകോവിലിലെ പിത്തളയിൽ നിർമ്മിക്കപ്പെട്ട ദേവതാ പ്രതിമയ്ക്ക് താഴെയുള്ള രൂപകല്പനയും പിൽക്കാല ഗുപ്ത ലിപിയിലുള്ള ലിഖിതവും അതിന്റെ പ്രാചീനതയെ വിളിച്ചോതുന്നു.
മരം കൊണ്ടുള്ള കൊത്തുപണികളിൽ ശൈവ, വൈഷ്ണവ രൂപങ്ങളും പ്രമേയങ്ങളും ഉൾപ്പെടുന്നു.
ഭർമൂർ പട്ടണത്തിന്റെ തെക്ക് ഭാഗത്തായി സ്ഥിതിചെയ്യുന്ന ലക്ഷണ ദേവി ക്ഷേത്രം, ഏഴാം നൂറ്റാണ്ടിനും പന്ത്രണ്ടാം നൂറ്റാണ്ടിനും ഇടയിൽ നിർമ്മിക്കപ്പെട്ട ഹിന്ദു ക്ഷേത്രങ്ങളിൽപ്പെട്ട ഒന്നാണ്.
ഇത് ഹിമാലയത്തിൽ, രവി നദിക്കും ധോല ധർ പർവതനിരകൾക്കും സമീപത്തായി നിലനിൽക്കുന്നു.
ഷിംലയിൽ നിന്ന് ഏകദേശം 400 കിലോമീറ്റർ (250 മൈൽ) വടക്ക് പടിഞ്ഞാറായും, പത്താൻകോട്ടിന് ഏകദേശം 180 കിലോമീറ്റർ (110 മൈൽ) കിഴക്കായും (അടുത്തുള്ള വിമാനത്താവളം, IATA : IXP), ഡൽഹൗസിയിൽ നിന്ന് ഏകദേശം 110 കിലോമീറ്റർ (68 മൈൽ) അകലെയാണ് ഇത് സ്ഥിതിചെയ്യുന്നത്.
അവലംബം 1 2 ↑ ↑ ↑ ↑ ↑ ↑ Reports of the Archaeological Survey of India: 1878-79 , Alexander Cunningham, ASI, pages 109-112, This article incorporates text from this source, which is in the public domain .
ലക്ഷദ്വീപ് ഇംഗ്ലീഷ് വിലാസം https://ml.wikipedia.org/wiki/Lakshadweep ലക്ഷദ്വീപിന്റെ ഭാഗമായ കല്പ്പിറ്റി ദ്വീപ്.
ഇന്ത്യയുടെ തെക്കുപടിഞ്ഞാറൻ തീരത്തുനിന്നും 200-440 കി.
മീ അകലെയുള്ള മനോഹരമായ ഒരു ദ്വീപസമൂഹമാണ് ലക്ഷദ്വീപ് / l ə k ˈ ʃ ɑː d w iː p / ( Lakṣadvīp , മഹൽ : ލަކްޝަދީބު ) ⓘ .
ലക്ഷദ്വീപ് കടലിൽ സ്ഥിതി ചെയ്യുന്ന ഈ ദ്വീപസമൂഹം, ഇന്ത്യയിലെ ഒരു കേന്ദ്രഭരണപ്രദേശമാണ് .
32 ചതുരശ്ര കിലോമീറ്റർ മാത്രം വിസ്തൃതിയുള്ള ഈ പ്രദേശം ഇന്ത്യയിലെ കേന്ദ്രഭരണ പ്രദേശങ്ങളിൽ ഏറ്റവും ചെറുതുമാണ്.
1956-ൽ രൂപംകൊണ്ടു 1973-ൽ ലക്ഷദ്വീപെന്ന് നാമകരണം ചെയ്തു.
ജനവാസമുള്ളതും അല്ലാത്തതുമായ അനേകം മനോഹരമായ പവിഴപ്പുറ്റു ദ്വീപുകളുടെ സമൂഹമാണിത്.
10 ദ്വീപുകളിലാണ് പ്രധാനമായും ജനവാസമുള്ളത്.
ഇന്ത്യയുടെ തെക്കു പടിഞ്ഞാറ്  ഭാഗത്ത്, കേരളത്തിന്‌  പടിഞ്ഞാറ്, മാലദ്വീപുകൾക്ക് വടക്കായി അറബിക്കടലിലാണ് ഈ ദ്വീപു സമൂഹങ്ങളുടെ സ്ഥാനം.
ഔദ്യോഗിക പക്ഷി ‘ കാരിഫെട്ടു ‘ എന്നു പ്രാദേശികമായി അറിയപ്പെടുന്ന (Anus Stolidus) (ഇംഗ്ലീഷ്:Brown Noddy / Noddy Tern) പക്ഷി ആണ് .
കടപ്ലാവു് (Artocarpus Incise)(ഇംഗ്ലിഷ്:bread fruit) ആണു് ഔദ്യോഗിക മരം.
പക്കിക്കടിയൻ (നൂൽവാലൻ ചിത്രശലഭമത്സ്യം) Chaetodon auriga ആണ് ഔദ്യോഗിക മത്സ്യം.
കേരളത്തിലെ ജനങ്ങളുമായി വംശീയ സാദൃശ്യമുള്ളവരാണ് ലക്ഷദ്വീപ് നിവാസികൾ എന്നും ഇന്ത്യൻ-അറബി സങ്കരവംശമാണ് ദ്വീപ് നിവാസികളെന്നും അഭിപ്രായമുണ്ട്.
[[Jasari/Jazari| ജസരി ]]  ഭാഷയാണ് ദ്വീപിന്റെ സംസാര ഭാഷ .
എന്നാൽ മിനിക്കോയി ദ്വീപിൽ മാത്രം സമീപ രാജ്യമായ മാലിദ്വീപിലെ ഭാഷകളുമായി സാമ്യമുള്ള മഹൽ ഭാഷയാണു സംസാരിക്കപ്പെടുന്നത്.
മിനിക്കോയി ദ്വീപിന് സാംസ്കാരികമായി ലക്ഷദ്വീപിനേക്കാൾ മാലിദ്വീപിനോടാണ് സാമ്യം.
9 o ചാനൽ മിനിക്കോയി ദ്വീപിനെ മറ്റു ദ്വീപുകളിൽ നിന്നും വേർത്തിരിക്കുന്നു.
തൊണ്ണൂറു ശതമാനത്തിലേറെ ജനങ്ങളും ഇസ്ലാമത വിശ്വാസികളായ പട്ടിക വർഗക്കാരാണ്.
മറ്റു പത്തു ശതമാനം, ഇന്ത്യയുടെ വിവിധ ഭാഗങ്ങളിൽ നിന്നും ജോലിക്കായി എത്തിയിട്ടുള്ള വിവിധ മതസ്തർ ആണ്.
2011 ലെ കണക്കെടുപ്പ് പ്രകാരം ദ്വീപിലെ ജനസംഖ്യ 66,000 ആണ്.
വിനോദസഞ്ചാര (ടൂറിസം) മേഖലയിൽ വൻ വികസന സാധ്യതകൾ ആണ് ലക്ഷദ്വീപിന് ഉള്ളതെന്ന് കരുതപ്പെടുന്നു.
എ.ഡി.ആറാം നൂറ്റാണ്ടിൽ ബുദ്ധ മതക്കാർ ഇവിടെ ഉണ്ടായിരുന്നതായി കണക്കാക്കുന്നു.
എട്ടാം നൂറ്റണ്ടിൽ മുസ്ലിം സ്വാധീനത്തിലായി.
പോർചുഗീസുകാർ ‍ മേയ് 1498ൽ ഇവിടെ ഒരു കോട്ട സ്ഥാപിച്ചു.
പക്ഷേ നാട്ടുകാർ അവരെ ഒഴിപ്പിച്ചു.
1787ൽ അമിൻദിവി ദ്വീപുകൾ(അമിനി, കദ്മത്, കിൽതാൻ, ചെത്തിലാത് ബിത്ര) ടിപ്പു സുൽത്താന്റെ ആധിപത്യത്തിൻ കീഴിലായി.
മൂന്നാം ആംഗ്ലോ-മൈസൂർ യുദ്ധത്തിനു ശേഷം ടിപ്പു സുൽത്താന്റെ ഭരണം അവസാനിച്ചു.
പതിനാറാം നൂറ്റാണ്ടിൽ ദ്വീപുകാർ പോർട്ടുഗീസുകാരുടെ ആധിപത്യം തടയാൻ ചിറക്കൽ രാജായെ (കണ്ണൂർ) സമീപിച്ചു.
ലക്ഷദ്വീപിന്റെ ഭൂപടം കാർഷികം
തേങ്ങയാണ്‌ ദ്വീപുകളിലെ പ്രധാന കാർഷികോല്പന്നം.
2,598 ഹെക്ടർ നിലത്ത് തെങ്ങുകൃഷിയുണ്ട്, പ്രതി ഹെക്ടറിൽ നിന്നും 22,310 തേങ്ങ ലഭിക്കുന്നു.
ദ്വീപുകൾ, ശൈലസേതു, തീരങ്ങൾ
ഔദ്യോഗികമായി ലക്ഷദ്വീപിൽ 12 പവിഴപുറ്റുകളും, 3 ശൈലസേതുകളും, 5 തീരങ്ങളും ഉൾക്കൊള്ളുന്നതാണ്, ഇതിലെല്ലാം കൂടി ആകെ 36 ദ്വീപുകളും തുരുത്തുകളും ഉണ്ട്.
ശൈലസേതുക്കളും പവിഴപുറ്റുകൾ തന്നെയാണെങ്കിലും ചെറിയ ഭാഗം മാത്രം ജലനിരപ്പിനു വെളിയിൽ ആയവയാണ്.
തീരങ്ങൾ വെള്ളത്തിനടിയിലുള്ള പവിഴപുറ്റുകളാണ് .
ജനവാസമുള്ളവ:- അഗത്തി , അമിനി , ആന്ത്രോത്ത് , ബംഗാരം, ബിത്ര, ചെത്ലാത്, കടമത്ത്, കവരത്തി , കൽപേനി , കിൽത്താൻ, മിനിക്കോയ് .
ജനവാസമില്ലാത്തവ:- കൽപ്പിട്ടി, തിണ്ണകര, ചെറിയ പരളി, വലിയ പരളി, പക്ഷിപ്പിട്ടി(പക്ഷി സങ്കേതം), സുഹേലി വലിയ കര, സുഹേലി ചെറിയ കര, തിലാക്കം, കോടിത്തല, ചെറിയ പിട്ടി, വലിയ പിട്ടി, ചെറിയം, വിരിംഗിലി, വലിയ പാണി, ചെറിയ പാണി(സബ് മെർജ്ട്) സംസ്കാരം ഡോലിപ്പാട്ട്
അമിനി ദ്വീപിലും മറ്റു അടുത്തുള്ള ദ്വീപുകളിലും പ്രചാരമുള്ള ഒരു സംഗീത കലാരൂപമാണ് ഡോലിപ്പാട്ട്.
മദ്രാസിലെ പ്രമുഖ മുസ്‌ലിം സാംസ്‌കരിക കേന്ദ്രമായ കായൽ പട്ടണത്തിൽ നിന്നും വന്ന ചില സൂഫി പണ്ഡിതന്മാരാണ് ഇത് പ്രചരിപ്പിച്ചത്.
അറബി കടലിനാൽ ചുറ്റപ്പെട്ടു കിടക്കുന്ന ദ്വീപസമൂഹം പായ കപ്പലുകളിൽ ഗുജറാത്തിലും തമിഴ്നാടിന്റെ തീരങ്ങളിലും സഞ്ചരിച്ചു അവിടെങ്ങളിലെ നാടോടി സംസ്കാരങ്ങളെ സ്വീകരിച്ചു.
അത്തരത്തിൽ ദീപിലെത്തിയ ഒന്നാണ് ഡോലി പാട്ട്.
പ്രവാചക സ്തുതിയും (മദ്ഹുനബി) മറ്റു ഇസ്ലാമിക വിശ്വാസ കാര്യങ്ങളുമാണ് പാട്ടിന്റെ പ്രമേയം.
ആത്മാവിന്റെ രഹസ്യങ്ങൾ അന്വേഷിക്കുന്ന പാട്ടുകൾ ആണിവ .
വട്ടത്തിൽ ഇരുന്ന് കൈകൊട്ടി പാടുകയും ഏറ്റുചൊല്ലുകയും ചെയുന്ന രീതിയാണിതിനു.
സൂഫി പശ്ചാത്തലം ഉള്ള അബ്‍ദുൾ ഖാദർ , ഈച്ച മസ്താന്റെയും വരികൾ ഒകെ ആണിതിൽ ഉള്ളത്.
തെക്കൻ തനിമ സാംസ്ക്കാരിക സംഘം മോയിൻ കുട്ടി വൈദ്യർ സ്മാരക മന്ദിരത്തിൽ ഡോലിപ്പാട്ട് ആദ്യമായി 2017ൽ ആണ് കേരളത്തിൽ അവതരിപ്പിച്ചിരുന്നത്.
ലക്ഷദ്വീപ് അഡ്‌മിനിസ്ട്രേറ്റർ പ്രഫുൽ ഖോഡ പട്ടേൽ 2021 മെയ് മാസം ദ്വീപിൽ വരുത്തിയ പുതിയ നയങ്ങൾക്കെതിരെ ദ്വീപിലെ നിവാസികൾക്കൊപ്പം കേരളത്തിലും വ്യാപക പ്രതിഷേധം ഉണ്ടായി.
കവരത്തിയിൽ നിന്നുള്ള ഒരു കടലോര കാഴ്ച്ച ചിത്രങ്ങൾ കൽപേനി ടിപ്പ് ബീച്ച്, കൽപേനി കടമം അവലംബം കൂടുതൽ വിവരങ്ങൾ ലക്ഷദ്വീപിന്റെ ഔദ്യോഗിക വെബ് സൈറ്റ് മാപ്സ് ഓഫ് ഇന്ത്യ എന്ന വെബ് സൈറ്റിൽ ലക്ഷദ്വീപിന്റെ ഭൂപടം
ലക്ഷണ (നടി)
ലക്ഷണ ഒരു ഇന്ത്യൻ നടി ആണ്.
2000-കളിൽ മലയാളത്തിലും പ്രാധാന്യ കുറഞ്ഞ വേഷങ്ങളിലൂടെ രംഗത്തെത്തിയ അവർ സിനിമാരംഗത്ത് അരങ്ങേറ്റം കുറിച്ചത് ഒരു ബാലനടിയായാണ്.
അഭിനയിച്ച ചിത്രങ്ങൾ വർഷം സിനിമ കഥാപാത്രം ഭാഷ കുറിപ്പുകൾ 2001 വക്കാലത്തു നാരായണൻകുട്ടി Kukkoo's friend മലയാളം 2002 കയ്യെത്തുംദൂരത്ത് Tony's friend മലയാളം 2003 കാളവർക്കി Lisy മലയാളം 2003 സ്വന്തം മാളവിക Malavika's sister മലയാളം 2003 ബാലേട്ടൻ Balachandran's sister മലയാളം 2003 മി. ബ്രഹ്മചാരി Muslim girl മലയാളം 2003 വരും വരുന്നു വന്നു Johny's relative മലയാളം 2004 ഞാൻ സൽപ്പേരു രാമൻകുട്ടി Seema's friend മലയാളം 2004 കാക്കക്കറുമ്പൻ Rameshan's sister മലയാളം 2004 ഗോവിന്ദൻകുട്ടി തിരക്കിലാണ് Nandhini മലയാളം 2004 കൊട്ടാരം വൈദ്യൻ Ganga മലയാളം 2005 അച്ചുവിന്റെ അമ്മ Rukhiya മലയാളം 2005 മണിയറക്കള്ളൻ Sona മലയാളം 2005 ഗോമതി നായകം Jamandhi തമിഴ് 2005 ശിവകാശി Vairam തമിഴ് 2007 തിരുമഗൻ Vairasilai Tamil 2007 Kasu Irukkanum തമിഴ് 2007 രാമേശ്വരം തമിഴ് 2008 Tharagu തമിഴ് 2008 Ayyavazhi തമിഴ് 2008 Thozha തമിഴ് 2008 Sound of Boot Abdul Sathar's daughter മലയാളം 2008 Parunthu Seetha മലയാളം 2008 Chempada Reshmi മലയാളം 2009 Eesa Selvi തമിഴ് 2009 Bhagavan Doctor മലയാളം 2009 Venalmaram] Ammu മലയാളം 2009 Aarupadai തമിഴ് 2009 Thottuppaar തമിഴ് 2010 Surangani തമിഴ് 2010 Aunty Uncle Nandagopal തെലുഗു 2010 Kavasam തമിഴ് 2011 Kaliyuga Ganapathy തമിഴ് 2011 Avan Varuvan തമിഴ് 2012 Kangalum Kavipaduthey തമിഴ് അവലംബം ↑ http://en.msidb.org/displayProfile.php?category=actors artist=Lakshana
ലക്ഷദീപ സമർപ്പണം
ക്ഷേത്രത്തിൽ ഒരു ലക്ഷം ദീപങ്ങൾ ഒരുമിച്ചു കത്തിച്ചു വയ്ക്കുന്ന ചടങ്ങാണ് ' ലക്ഷദീപ സമർപ്പണം' .
ത്രിസന്ധ്യയിൽ ലക്ഷദീപം തെളിയിച്ച് ചടങ്ങ് നടത്തുന്നു.
ചടങ്ങ് തുടങ്ങുന്നതോടെ ക്ഷേത്ര പരിസരം പ്രഭാപൂരിതമാകുകയും കണ്ണിനും മനസ്സിനും ഒരുപോലെ ഭക്‌തിയുടെ പരമാനന്ദം നൽകുകയും ചെയ്യും.
Lakshadeepam at Madikai Madam in Kasaragod district ലക്ഷ്യം
ഗ്രാമത്തിന്റെ സർവ്വശ്വൈര്യമാണ് ലക്ഷദീപ സമർപ്പണം കൊണ്ട് ലക്ഷ്യമിടുന്നത്.
പുതുതലമുറയെ ക്ഷേത്രാചാരങ്ങളുമായി ബന്ധിപ്പിക്കുന്നതിനും ഇതിലൂടെ സാധിക്കുന്നു.
ഓരോ ഭക്‌തകുടുംബത്തിൽ നിന്നുള്ള എല്ലാ അംഗങ്ങളുടേയും പേരിൽ ഓരോ വിളക്ക് തെളിയിക്കുന്നതാണ് ചടങ്ങ്.
ആരാധനാലയങ്ങളിലെ ചുറ്റുവിളക്കുകൾക്ക് പുറമേ, പ്രത്യേക ചിരാതുകൾ പല തട്ടുകളിലായി ക്രമീകരിച്ച് വിളക്കു കൊളുത്തുന്നു.
എള്ളെണ്ണ ഉപയോഗിച്ചാണ് പൊതുവേ വിളക്കുതിരി കത്തിക്കുന്നത്.
നെയ്യ് ഉപയോഗിച്ചും വിളക്കു കത്തിക്കാറുണ്ട്.
Lakshadeepam at Madikai Madam in Kasaragod district പുറംകണ്ണികൾ
↑ http://www.mathrubhumi.com/news/kerala/malayalam/guruvayoor-malayalam-news-1.660697%5Bപ്രവർത്തിക്കാത്ത+കണ്ണി%5D ↑ http://www.deepika.com/localnews/Localdetailnews.aspx?id=375439 Distid=KL2 ↑ http://www.janmabhumidaily.com/news468464%5Bപ്രവർത്തിക്കാത്ത+കണ്ണി%5D
ലിൻഡ്സെ
ലിൻഡ്സെ , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ ടുലെയർ കൗണ്ടി യിലെ ഒരു നഗരമാണ്.
2010 ലെ യു.എസ്. സെൻസസ് അനുസരിച്ചുള്ള ഈ നഗരമത്തിലെ മൊത്തം ജനസംഖ്യ 11,768 ആയിരുന്നു.
വിസാലിയ യുടെ തെക്കുകിഴക്കായും പോർട്ടർവില്ലെ യുടെ വടക്കായും സ്ഥിതിചെയ്യുന്ന ലിൻഡ്സെ നഗരത്തെ വിസാലിയ-പോർട്ടർവില്ലെ മെട്രോപ്പോളിറ്റൻ പ്രദേശത്തിന്റെ ഭാഗമായി കണക്കാക്കുന്നതൊടൊപ്പം യുണൈറ്റഡ് സ്റ്റേറ്റ്സ് സെൻസസ് ബ്യൂറോ നഗരത്തെ പോർട്ടർവില്ല അർബൻ ഏരിയയുടെ ഭാഗമായും കണക്കാക്കുന്നു.
ലിൻവുഡ്
ലിൻവുഡ് അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ആഞ്ചലസ്  കൗണ്ടിയിലെ ഒരു നഗരമാണ്.
2010 ലെ സെൻസസ് രേഖകൾ പ്രകാരം ഈ നഗരത്തിലെ ആകെ ജനസംഖ്യ 69,772 ആയിരുന്നു.
ഇത്  2000 ലെ സെൻസസ് രേഖകളിലെ ജനസംഖ്യയായ 69,845 നേക്കാൾ കുറവായിരുന്നു.